stanford-oval/wikipedia huggingface dataset:
Anastasio Somoza Debayle
Valtaannousu

Isänsä salamurhan jälkeen 21. syyskuuta 1956, Anastasion veljestä Luisista tuli maan presidentti. Anastasio oli saanut kuitenkin suuren vaikutusvallan maan poliittisessa toiminnassa. 1. toukokuuta 1967, ennen kuin Luis Somoza kuoli sydänkohtaukseen 45-vuotiaana, Anastasiota tuli maan presidentti. Luis Somoza hallitsi maata lempeämmillä otteilla kuin Anastasio ja isänsä. Anastasion virkakausi päättyi virallisesti toukokuussa 1972, mutta hallitus oli laatinut lakeja presidentin uudelleenvalinnasta. Vuonna 1974 valittiin kolmen miehen troikka, jossa kaksi edustajaa olivat liberaalipuolueesta ja yksi konservatiivipuolueesta, ja heidät ylennettiin armeijan johtoon.
Somoza ja hänen troikkansa laativat 3. huhtikuuta 1971 uuden perustuslain, jossa hänet valittiin ylipäälliköksi. Hän erosi presidentin virasta 1. toukokuuta 1972, mutta toimi kuitenkin yhä maassa johtajana.
23. joulukuuta 1972 voimakas maanjäristys iski Nicaraguan pääkaupunkiin Managuaan. Tuhansia ihmisiä kuoli ja suurin osa kaupungista tuhoutui. Julistettiin poikkeuslaki, joka vahvisti Somozan suvun hallinnon virallisesti. Somozan sukua arvosteltiin liian hitaasta avustustyöstä ja avun jakamisesta. Moni Managuan rakennuksista on yhä jätetty uudelleen rakentamatta.
Somoza valittiin uudelleen presidentiksi vuoden 1974 vaaleissa, joita oppositio boikotoi. Samoihin aikoihin katolinen kirkko alkoi arvostella maan hallitusta. 1970-luvulla nicaragualaisten ihmisoikeuksia poljettiin ja maassa tehtiin monia pidätyksiä.
17. heinäkuuta 1979 Somoza erosi presidentin virastaan ja pakeni Miamiin Curtiss C-46 lentokoneella. Hän otti mukaansa isänsä ja veljensä arkut ja, väitetään, suuren osan Nicaraguan kansallisomaisuudesta. Maalle jäi 1,6 miljardin dollarin ulkomainen velka, joka on Keski-Amerikan korkein. Kun Somoza oli paennut, sandinistit löysivät alle 2 miljoonaa dollaria valtionkassasta.
Presidentti Jimmy Carter eväsi Somozalta turvapaikan Yhdysvalloista. Somoza asettui asumaan Paraguayhin, jonka presidentti  Alfredo Stroessner myönsi hänelle turvapaika. Somoza osti maatilan ja aidatun talon Avenida España  433:sta  Asunciónissa. Nicaraguan edustajainhuoneen puhemies Francisco Urcuyo vannoi virkavalan presidenttinä mutta hänen valtakausi kesti  kesti vain päivän ennen kuin sandistit valtasivat  Managuan ilman vastarintaa.
Kuolema

Anastasio Somoza Debayle tapettiin 17. syyskuuta 1980 kello 10.10 Asunciónissa Paraguayssa. Ampujaksi väitettiin heti tapahtuman jälkeen Hugo Irurzún -nimistä sandinistisissiä. Somoza istui Mercedes-Benz W116 -autossaan, kun autoa ammuttiin neuvostovalmisteisellä RPG-7-singolla. Kaikki autossa olleet henkilöt kuolivat.Seitsemästä salamurhaajasta kuusi pakeni. Ampuja Iruzun kuoli tulitaistelussa Paraguayn poliisin kanssa seuraavana päivänä.
Somoza haudattiin Woodlawn Parkin hautausmaalle Miamissa, Floridassa olevaan mausoleumiin.
CIA:n entinen agentti Brian Latell on esittänyt kirjassaan, että Somozan murhan takana olisi ollut Fidel Castro ja hänen palkkaamansa sandinistisalamurhaajat joita johti  argentiinalainen Enrique Gorriarán Merlo joka kuului aiemmin marxilaiseen Ejército Revolucionario del Pueblo ryhmään. Latellin arvion mukaan sandinisteilla ei ollut minkäänlaista mahdollisuutta päästä valtaan vuoden 1979 vallankumouksessa ilman Kuuban armeijan tukea.
Latell väittää, että Fidelin veli Raúl Castro oli vastuussa sandinistien menestyksestä. Kuuban salainen palvelu toimitti neuvonantajia sandinisteille ennen valtaannousua. Kuuban mukaan Somoza oli pääarkkitehtina Yhdysvaltain vuonna 1961 tekemässä Sikojenlahden maihinnousussa, joka kuitenkin epäonnistui.
Australaasiankanahaukat

| Australaasiankanahaukat |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Accipitrinae
Suku::  Australaasiankanahaukat Erythrotriorchis  Sharpe, 1875
Katso myös
   Australaasiankanahaukat Wikispeciesissä   Australaasiankanahaukat Commonsissa 
Infobox OKNimi-testi OK: 
Australaasiankanahaukat (Erythrotriorchis) on haukkojen heimoon kuuluva päiväpetolintusuku. Australaasiankanahaukkojen sukuun kuuluu Integrated Taxonomic Information System -järjestön (ITIS) ja BirdLife Suomen mukaan kaksi lajia.
Australaasiankanahaukkoihin kuuluvia lajeja

Papuankanahaukka (Erythrotriorchis buergersi)
Australianhaukka (Erythrotriorchis radiatus).
Association of Tennis Professionals

Association of Tennis Professionals (ATP) on vuonna 1972 perustettu tenniksen miesammattilaispelaajien etujärjestö. Vuodesta 1990 lähtien järjestö on vastannut vuosittaisen ATP-kiertueen järjestämisestä.
ATP päivittää sivuillaan viikoittain miesten maailmanlistaa sekä kaksinpelissä että nelinpelissä. ATP-sivusto pitää myös kilpailukalenteria ja antaa mahdollisuuden selailla valokuvia ja videoita otteluista. Sivusto sisältää lisäksi jokaisen pelaajan henkilökohtaisen pelaajaprofiilin.
ATP-kiertueen turnaukset

| Turnauskategoriat | Turnausten määrä | Palkintorahojen kokonaismäärä (USD) | Voittajan saamat ranking-pisteet | Hallintoelin |
| --- | --- | --- | --- | --- |
| Grand Slam | 4 | Katso yksittäisistä artikkeleista | 2 000 | ITF |
| ATP Finals | 1 | 4 450 000 | 1 100–1 500 | ATP  (2009– ) |
| ATP Tour Masters 1000 | 9 | 2 450 000–3 645 000 | 1000 | ATP |
| ATP Tour 500 | 13 | 755 000–2 100 000 | 500 | ATP |
| ATP Tour 250 | 38 | 416 000–1 024 000 | 250 | ATP |
| ATP Challenger Tour (haastajakiertue) | 178 | 40 000–220 000 | 80–125 | ATP |
| ITF miesten turnaussarja | 534 | 10 000 ja 25 000 | 18–35 | ITF |
Aiheesta muualla

ATP – virallinen kotisivu (englanniksi)
Indian Wells Miami Monte Carlo Madrid Rooma Toronto Cincinnati Shanghai Pariisi
Rotterdam Rio de Janeiro Acapulco Dubai Barcelona Halle Lontoo Hampuri Washington Peking Tokio Basel Wien
Doha Pune Brisbane Sydney Auckland Montpellier Sofia Quito New York Buenos Aires Marseille Delray Beach São Paulo Marrakech Houston Budapest Estoril München Istanbul Geneve  Lyon Stuttgart 's-Hertogenbosch Antalya Eastbourne Båstad Umag Newport Atlanta Gstaad Los Cabos Kitzbühel Winston-Salem Pietari Metz Chengdu Shenzhen Moskova Tukholma Antwerpen
Azerbaidžanin kansalliskirjasto

| Azerbaidžanin kansalliskirjasto> Azərbaycan Milli Kitabxanası Azerbaijan National Library |
| --- | --- |
Osoite:  Xaqani küçəsi 29, Baku, 1000, Azerbaidžan
Sijainti:  Baku, Azerbaidžan
Valmistumisvuosi:  1959
Suunnittelija:  arkkitehti Mikayıl Hüseynov (1905–1992)
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Azerbaidžanin kansalliskirjasto (azer. Azərbaycan Milli Kitabxanası, täsmällisemmin: Mirzə Fətəli Axundzadə adına Azərbaycan Milli Kitabxanası, engl. Azerbaijan National Library) on Azerbaidžanin pääkaupungissa Bakussa toimiva maan kansalliskirjasto.
Kirjasto perustettiin vuonna 1922 ja viralliset avajaiset järjestettiin 23. toukokuuta 1923. Laitos tunnettiin aluksi yleisenä kirjastona ja Azerbaidžanin valtion kirjavarastona. Se nimettiin 11. heinäkuuta 1939 näytelmäkirjailija, filosofi ja kirjallisuuskriitikko M. F. Axundovin (1812-1878) mukaan. Nykyinen, arkkitehti Mikayıl Hüseynovin (1905–1992) suunnittelema kirjastorakennus (vuodelta 1947) valmistui vuonna 1959; sen naapuristossa sijaitsee esimerkiksi Azerbaidžanin valtionooppera ja -baletti.
Australian liittovaltion poliisi

Australian liittovaltion poliisi (engl. Australian Federal Police, AFP) on Australian keskusrikospoliisi. AFP perustettiin vuonna 1979 yhdistämällä kolme liittovaltion lainvalvontavirastoa.
Aiheesta muualla

Kuvia tai muita tiedostoja aiheesta Australian liittovaltion poliisi Wikimedia Commonsissa
AFP:n kotisivut
Alkonost (yhtye)

| Alkonost |
| --- | --- |

Tiedot
Toiminnassa:  1995–
Tyylilaji:  folk metal doom metal sinfoninen metalli death metal power metal
Kotipaikka:   Naberežnyje Tšelny, Venäjä
Laulukieli:  englanti venäjä
Jäsenet:  Andrei Losev   Aleksei Solovjov   Anton Tšepigin   Almira Fathullina   Aljona Pelevina   Dmitri Sokolov  
Levy-yhtiö:  Ketzer Records   MetalAgen Records   Haarbn Productions   Metalism Records   Vic Records  
Aiheesta muualla
www.alkonost.ru
Infobox OKNimi-testi OK: 
Alkonost on venäläinen folk metal -yhtye, joka on perustettu vuonna 1995 Naberežnyje Tšelnyssä. Yhtye on parhaiten tunnettu kotimaassaan Venäjällä, mutta se on saavuttanut jonkinlaista suosiota myös Itä- ja Pohjois-Euroopassa. Alkonostin sanoitukset perustuvat muun muassa Venäjän pakanamytologioihin ja viikinkien tarinoihin. Musiikkityylissä löytyy vaikutteita power metallista, death metallista ja sinfonisesta metallista.
Kokoonpano

Andrei Losev - kitara
Aleksei Solovjov - basso, laulu
Anton Tšepigin - rummut
Almira Fathullina - kosketinsoittimet
Aljona Pelevina - laulu
Dmitri Sokolov - kitara
Diskografia > Studioalbumit

Songs of the Eternal Oak (2000)
Alkonost (2002)
Between the Worlds (2004)
Mežmirje (2005)
Put neproidennyi (2006)
Pesni vetšnogo dreva (2007)
Heart Stone’s Blood (2007)
Diskografia > EP:t

Rodnaja zemlja (2004)
Diskografia > Demot

Shadows of Glory (1997)
Shadows of Timeless (1997)
Spirit Tending to Revolt (2000)
Nevedomyje zemli (2001)
Aiheesta muualla

Yhtyeen kotisivu
Azerbaidžanin jääkiekkoliitto

Azerbaidžanin neuvostotasavallan jääkiekkoliitto (azer. Azərbaycan Xokkey Federasiyası) perustettiin vuonna 1991 Neuvostoliiton jääkiekkoliiton alaisuuteen hallinnoimaan jääkiekkoilua Azerbaidžanissa. Kun Neuvostoliitto hajosi, Azerbaidžan itsenäistyi vuonna 1992.
Maan jääkiekkoliitto liittyi Kansainväliseen jääkiekkoliittoon IIHF:iin 6. toukokuuta 1992.
Azerbaidžanissa ei toimi organisoituja jääkiekkoliigoja, eikä maa ole vielä osallistunut IIHF:n turnauksiin. Maassa ei tiettävästi ole myöskään yhtään rekisteröitynyttä jääkiekkoilijaa.
Asad Hussin

Asad Hussin on irakilaissyntyinen, Suomessa asuva thainyrkkeilijä. Hän edustaa tamperelaista Chitalada Finland -seuraa. Hän on urallaan voittanut muun muassa WMC:n Euroopan mestaruuden.
Australian kuninkaalliset ilmavoimat

| Australian kuninkaalliset ilmavoimat |
| --- | --- |
  Konetunnukset 
 Australian kuninkaallisten ilmavoimien lippu
Toiminnassa:  1921–
Valtio:   Australia
Rooli:  ilmavoimat
Osa joukkoa:  Australian puolustusvoimat
Australian kuninkaalliset ilmavoimat (engl. Royal Australian Air Force, RAAF) on Australian puolustusvoimien ilmapuolustuksesta vastaava puolustushaara, joka perustettiin vuonna 1921. Ilmavoimien kalustoon kuuluu muun muassa F/A-18A/B-, F/A-18F- ja F-35A-hävittäjiä sekä C-130J-, C-27J- ja C-17-kuljetuskoneita.
Aiheesta muualla

Kuvia tai muita tiedostoja aiheesta Australian kuninkaalliset ilmavoimat Wikimedia Commonsissa
Virallinen sivusto
Asaf

Asaf tai Aasaf on Raamatun Vanhan testamentin henkilö, joka eli Israelin kuningas Daavidin aikana. Hän oli Geersomin sukuun kuuluva leeviläinen ja toimi Jumalan ilmestysmajassa ja temppelissä laulunjohtajana. Psalmien kirjassa on suuri määrä Asafin nimiin pantuja psalmeja.
Asaf mainitaan Ensimmäisessä aikakirjassa kahdessa kohdin:
Arttu Harkki

Arttu Petteri Harkki (s. 18. marraskuuta 1965 Helsinki) on suomalainen radiotoimittaja ja juontaja. Hän siirtyi vuonna 2010 Radio Novasta Radio Suomipopille iltapäiväohjelman juontajaksi. Harkki kuitenkin lopetti vuoden 2013 alussa Radio Suomipopin Illoissa.[lähde? ] Sitä ennenmilloin? hän teki Radio Suomipopilla iltapäivälähetystä Rakel Liekin kanssa. Nykyään (vuonna 2024) hän on juontajana Radio Nostalgialla, pääosin Nostalgian iltapäivässä yhdessä Anna Hanskin kanssa.
Elämä ja ura

Harkki on toiminut Radio Novan ja MTV3:n Vihreä kulta -ohjelman juontajana. Harkki on toiminut myös muiden televisiosarjojen, kuten Yllytyshullujen ja Suomen Robinsonin juontajana. 1990-luvulla hän lainasi äänensä Game Over -peliohjelman Vito-nukelle.
Vuonna 2013 Harkki osallistui Splash! -ohjelmaan.
Hänen entinen vaimonsa on Anu Harkki. Heillä on kaksi lasta. Pariskunta erosi 2008.
Arttu Harkki on ollut aikaisemmin naimisissa Satu Ruotsalaisen kanssa. Vuonna 2014 Harkki muutti yhteen kampaajana työskentelevän Inkan kanssa. Inka pyörittää Helsingin Bulevardilla omaa yritystä.
Arttu Harkin juontamia televisio-ohjelmia

Vito's Game Over (1994–1997) (Vito-nuken ääni)
Viton vieraat (1995) (Vito-nuken ääni)
Yllytyshullut (1998–2004)
Suomen Robinson (2005)
Ari Elo

Ari Elo (s. 1941 Sauvo) on suomalainen teollisuusneuvos, diplomi-insinööri ja Elomaticin perustaja.
Ari Elo valmistui Helsingin Teknillisestä korkeakoulusta vuonna 1963. Hän perusti Elomaticin vuonna 1970 ja on vuonna 2017 konsernin hallituksen jäsen. Yhtiö työllistää yli 800 henkeä. Elomaticilla on toimistoja Suomessa, Puolassa, Intiassa, Kiinassa, Alankomaissa, Italiassa, Serbiassa, Venäjällä ja Yhdistyneissä arabiemiirikunnissa. Konsernin liikevaihto vuonna 2016 oli 55 miljoonaa euroa. Yritys on yksityisomistuksessa.
Ari Elosta tuli teollisuusneuvos vuonna 2002 ja hän sai Turun kauppakorkeakoulun kunniatohtorin arvon vuonna 2005. Mania-lehti valitsi hänet vuoden 2008 bisnesvaikuttajaksi. Ari Elo harrastaa purjehdusta ja dokumenttielokuvien kuvausta.
Aiheesta muualla

Mania-lehti 11/08[vanhentunut linkki] (PDF)
Elomatic.com
Ari Halla-aho

Ari Halla-aho (s. 30. kesäkuuta 1971) on suomalainen uransa jo päättänyt pesäpalloilija. Halla-aho edusti vuodet 1990-1999 Superpesiksessä Alajärven Ankkureita. Hän pelasi Superpesiksessä yhteensä 260 ottelua tehden viisi kunnaria, 147 lyötyä juoksua ja 101 tuotua juoksua. Halla-ahon kasvattajaseura on myös Alajärven Ankkurit. Kymmenvuotisella urallaan Superpesiksessä Halla-aho voitti yhden SM-pronssin vuonna 1992. Hän lopetti uransa vuonna 2000 Ykköspesiksen Kempeleen Kirissä.
Saavutukset > Pelaajana

1 SM-kulta: 1989
1 SM-pronssi: 1992
James Juvenal

| Mitalit | Mitalit | Mitalit |  |
| --- | --- | --- | --- |
|  James Juvenal |  James Juvenal |  James Juvenal |  |
Maa:   Yhdysvallat
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | kahdeksikko |  |
|  Hopeaa | St. Louis 1904 | yksikkö |  |
James Benner ("Jim") Juvenal (12. tammikuuta 1874 Philadelphia, Pennsylvania – 1. syyskuuta 1942 Philadelphia, Pennsylvania) oli yhdysvaltalainen soutaja ja olympiavoittaja. Hän voitti kahdeksikossa kultaa vuoden 1900 kesäolympialaisissa Pariisissa ja sai lisäksi yksikössä hopeamitalin vuoden 1904 kesäolympialaisissa Saint Louisissa. Juvenal työskenteli myöhemmin soutuvalmentajana. Hän opiskeli Drexel Institutessa ja työskenteli 40 vuotta Philadelphia Electricille.
Antoine Augustin Cournot

| Antoine Augustin Cournot |
| --- | --- |

Henkilötiedot
Syntynyt: 28. elokuuta 1801 Gray, Haute-Saône, Ranska
Kuollut: 31. maaliskuuta 1877 (75 vuotta) Pariisi
Koulutus ja ura
Tutkimusalue:  Taloustiede ja matematiikka
   
Antoine Augustin Cournot (28. elokuuta 1801 Gray, Haute-Saône, Ranska – 31. maaliskuuta 1877 Pariisi) oli ranskalainen taloustieteilijä ja matemaatikko, joka pyrki ensimmäisten joukossa soveltamaan matematiikkaa taloustieteen kysymysten käsittelyyn.
Elämä ja ura

Cournot nimitettiin Pariisin yliopiston apulaisprofessoriksi vuonna 1831, Lyonin yliopiston matematiikan professoriksi vuonna 1834, Grenoblen yliopiston rehtoriksi vuonna 1835, opintojen ylitarkastajaksi vuonna 1838, Dijonin yliopiston rehtoriksi vuonna 1854. Hän jäi eläkkeelle vuonna 1862.
Nerokkaaksi ja syvälliseksi ajattelijaksi kuvailtu Cournot julkaisi matemaattisia, filosofisia ja taloustieteellisiä teoksia, ja oli ensimmäinen, joka pyrki molempien oppiaineiden pätevän tuntemuksen turvin soveltamaan matematiikkaa taloudellisten kysymysten käsittelyyn. Teoksista tärkein  on Recherches sur les principes matliématiques de la théorie des richesses (1838). Tällä teoksella, joka pitkän ajan pysyi tuntemattomana, hän perusti taloustieteellisten kysymysten, varsinkin arvo- ja hintateorioiden matemaattisen käsittelyn, jolla 1870-luvulta lähtien oli tärkeä sija taloustieteen kehityksessä. Toisaalta hänen tuloksensa ovat joissakin tapauksissa merkitykseltään vähäisiä, toisissa kyseenalaisia ja liian yleistäviä tai puutteellisesti selitettyjä.
Kirjassaan Principes de la théorie des richesses (1863) hän luopui matemaattisesta menetelmästä, vaikka kannattaakin matemaattisten merkintöjen käyttöä taloudellisissa esityksissä, koska ne helpottavat selitystä. Muita Cournot'n teoksia olivat Traité élémentaire de la théorie des fonctions et du calcul infinitésimal (1841), Exposition de la théorie des chances et des probabilités (1843), De l'origine et des limites de la correspondance entre l'algèbre et la géométrie (1847), Traité de l'enchaînement des idées fondamentales dans les sciences et dans l'histoire (1861), ja Revue sommaire des doctrines économiques (1877).
Aiheesta muualla

Kuvia tai muita tiedostoja aiheesta Antoine Augustin Cournot Wikimedia Commonsissa
Andy Christell

| Andy Christell |
| --- | --- |
 Andy Christell kesäkuussa, 2006.
Henkilötiedot
Muusikko
Taiteilijanimi:  AC Christell, Ankan Christell
Tyylilajit:  glam punk  rock  hard rock glam rock rock and roll punk  blues
Soittimet:  basso
Yhtyeet:  Hanoi Rocks Roadrats Rolene Electric Boys Live Ammo The Royal Disharmonic Orchestra Conny Bloom Band Gyp Casino & His Honest Brats Plaster Space Age Baby Jane Groovies Inc.
  [ Muokkaa Wikidatassa ] [ ohje ]  
Andy "A.C" Christell  (tunnetaan myös nimillä AC Christell ja Ankan Christell) (s. Tukholma) on ruotsalainen muusikko, joka tunnettiin parhaiten Hanoi Rocksin basistina. Lisäksi hän ollut yhtyeissä Roadrats, Rolene, Electric Boys, Live Ammo, The Royal Disharmonic Orchestra, Conny Bloom Band, Gyp Casino & His Honest Brats, Plaster, Space Age Baby Jane ja Groovies Inc.
Roadrats ja Rolene

Andy Christell perusti Roadrats-yhtyeen vuonna 1984 yhdessä Conny Blomqvistin ja Hanoi Rocksin entisen rumpalin Gyp Casinon kanssa. Roadrats oli Hanoi Rocksin tyylinen glam/punk-yhtye, joka oli energinen lavalla. Yhtye oli kuitenkin Gyp Casinon Hanoi Rocks -taustan takia paljon suositumpi Suomessa kuin kotimaassaan Ruotsissa. Roadrats toimi myös usein Hanoi Rocksin lämmittely-yhtyeenä ja sai Suomessa suosiota. Yhtye julkaisi Johannalta singlet Satisfacton in Jeans / Pink Satin ja Smoking in the Boysroom / Lips That Touch the Liquour sekä ehti tehdä jo kokonaisen LP:n, joka jäi kuitenkin julkaisematta. Yhtye kuitenkin hajosi 1985, mutta Danne Lagerstedt oli korvannut Christellin jo jouluna 1984.
Roadratsin hajoamisen jälkeen Conny Blomqvist ja Gyp Casino perustivat uuden yhtyeen Rolene, johon he ottivat mukaan Christellin. Gyp Casino vain tosin vaihtoi rummut kitaraan ja Ben Tell tuli rumpuihin. Rolene julkaisi singlet Rollin' with Rolene / Boys Talk ja Wouldn`t You Like To Know Me / Beep Beep Yeah sekä kokonaisen huonosti myyneen albumin Rollin' with Rolene vuonna 1986. Rolene tuli hieman tunnetummaksi Ruotsissa kuin Roadrats aikanaan, mutta hajosi samana vuonna kuin albumi ilmestyi.
Electric Boys

Vuonna 1987 Christell perusti Conny Bloomiksi nimensä muuttaneen Blomqvistin kanssa funk-hard rock-duon Electric Boys. Yhtye teki Ruotsissa hitiksi muodostuneen singlen All Lips N' Hips, josta tehtiin vielä kansainvälisesti menestynyt versio. Christell ja Bloom muodostivat duonsa ympärille yhtyeen ottamalla kitaristiksi Franco Santunionen ja rumpaliksi Nicklas Sigevalliin. Vuosina 1989, 1992 ja 1994 yhtye levytti albumit Funk-o-Metal Carpet Ride, Groovus Maximus ja Freewheelin'. Yhtye ei onnistunut saamaan suurta menestystä ja lopulta viimeisen albumin jälkeen se hajosi.
Projektit ja Hanoi Rocks

Vuonna 1995 Andy Christell, Conny Bloom, Gyp Casino ja Hanoi Rocks-kitaristi Andy McCoy perustivat yhtyeen Live Ammo. Yhtye teki kaksi kiertuetta Suomessa, mutta hajosi vuonna 1996. 1998 Christell, Bloom ja Casino perustivat yhtyeen The Royal Disharmonic Orchestra yhdessä Hellacoptersin ja Backyard Babiesin kitaristin Dregenin kanssa. Yhtye julkaisi yhden EP:n ja nauhoitti Conny Bloomin sooloalbumilta Psychonaut julkaistun Last Mistake -singlen kääntöpuolen kappaleen Sabre Dance, jonka Roadrats soitti aina introna ennen keikkaansa. Christell oli muutenkin mukana auttamassa Bloomin sooloalbumin teossa vuonna 2000. Pian taas ystävykset Casino, Bloom ja Christell perustivat lyhytikäisen kokoonpanon Gyp Casino & His Honest Brats yhdessä Micke Borgin kanssa. Kokoonpano nauhoitti kappaleen You Wanna Know What it`s Like The Boys -yhtyeen ensialbumille. Tämän jälkeen he kokosivat yhtyeen Plaster.
Seuraava Christellin ja Bloomin yhtye Groovies Inc vuonna 2003 ei saanut aikaiseksi kuin demoja. Tämän jälkeen Christell oli mukana Conny Bloomin yhtyeessä Conny Bloom Band, joka julkaisi livelevyn Been There, Done What? sekä soitti lyhyen aikaan Space Age Baby Jane -yhtyeessä, mutta ei koskaan ollut varsinainen yhtyeen jäsen. Hanoi Rocks oli ottanut Conny Bloomin  kitaristikseen Costello Hautamäen eroamisen ja Steve Klassonin kokeilun jälkeen vuonna 2004. Vuonna 2005  Conny Bloom ehdotti uuden yhtyeensä Hanoi Rocksin laulajalle Michael Monroelle ja kitaristille Andy McCoylle yhtyeen uudeksi basistiksi ystäväänsä Andy Christelliä. Christell todettiin heti sopivaksi ja hän oli mukana vuonna 2001 uudelleen syntyneen Hanoi Rocksin toisella albumilla Another Hostile Takeover. Hanoi Rocks on hajonnut jälleen vuonna 2009.
James Jones (täsmennyssivu)

James Jones -nimisiä henkilöitä ovat:
James Jones (1921-1977), yhdysvaltalainen kirjailija
James Earl Jones (s. 1931), yhdysvaltalainen näyttelijä
James ”Jim” Jones (1931–1978), yhdysvaltalainen lahkojohtaja
James L. Jones (s. 1943), yhdysvaltalainen merijalkaväen kenraali
James Jones (s. 1980), yhdysvaltalainen koripalloilija
James ”Jimbo” Jones, Simpsonit-animaatiosarjan hahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”James Jones”, voi hakea sivunnimihaulla, laajalla sivunnimihaulla tai tekstihaulla.
Armenian elektronisen urheilun federaatio

| Armenian elektronisen urheilun federaatio |
| --- | --- |

Toimiala:  Elektroninen urheilu
Infobox OKNimi-testi OK: 
Armenian elektronisen urheilun federaatio (arm. Հայաստանի Կիբերսպորտի Ֆեդերացիա, Hajastani Kibersporti Federatsia) on armenialainen voittoa tavoittelematon järjestö, joka pyrkii kehittämään ja popularisoimaan elektronista urheilua Armeniassa.
Organisaation päätavoite on tuoda paremmin julkisuuteen armenialaisia elektronisen urheilun ammattilaisia mainostamalla armenialaisia elektronisen urheilun seuroja ja kannustamalla yrityksiä elektroniseen urheilun liittyvään toimintaan. Se järjestää myös säännöllisesti kansallisia turnauksia ja tarjoaa nuorille ammatillisia mahdollisuuksia yrityksessään.
Armenian eurooppalainen yliopisto

| Armenian eurooppalainen yliopisto> Հայաստանի Եվրոպական համալսարան |
| --- | --- |

 engl. European University of Armenia 
Perustettu:  2001
Sijainti:  Jerevan,  Armenia
Sivusto:  https://eua.am/
Armenian eurooppalainen yliopisto (arm. Հայաստանի Եվրոպական համալսարան, Hajastani Jevropakan hamalsaran, engl. European University of Armenia) on Jerevanissa sijaitseva yliopisto, joka perustettiin vuonna 2001. Yliopistolla on sivukampuksia myös Gjumrissa, Vanadzorissa, Idževanissa, Gavarissa ja Kapanissa.
Yliopisto kerää lukukausimaksuja, jotka vaihtelevat 450 000–1 080 000 dramin välillä.
Vuonna 2017 yliopiston rehtorina aloitti Heghine Bišarjan, joka on aiemmin istunut kansanedustajana Armenian kansalliskokouksessa.